CELEX: E2010C0291
Language: mt
Date: 2010-07-07 00:00:00
Title: Deċiżjoni tal-Awtorità ta' Sorveljanza tal-EFTA Nru 291/10/COL tas- 7 ta' Lulju 2010 rigward ir-rikonoxximent taż-żoni approvati fin-Norveġja fir-rigward tal- Bonamia ostreae u l- Marteilia refringens

22.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 338/60
            
         DEĊIŻJONI TAL-AWTORITÀ TA' SORVELJANZA TAL-EFTA
   Nru 291/10/COL
   tas-7 ta' Lulju 2010
   rigward ir-rikonoxximent taż-żoni approvati fin-Norveġja fir-rigward tal-Bonamia ostreae u l-Marteilia refringens
   
   L-AWTORITÀ TA' SORVELJANZA TAL-EFTA,
   Wara li kkunsidrat il-Ftehim dwar iż-Żona Ekonomika Ewropea, partikolarment l-Artikolu 109 u Protokoll 1 tiegħu,
   Wara li kkunsidrat il-Ftehim bejn l-Istati tal-EFTA dwar it-twaqqif ta' Awtorità ta' Sorveljanza u ta' Qorti tal-Ġustizzja, partikolarment l-Artikolu 5(2)(d) u l-Protokoll 1 tiegħu,
   Wara li kkunsidrat l-Att imsemmi fil-punt 4.1.5a tal-Kapitolu I tal-Anness I tal-Ftehim taż-ŻEE, Direttiva tal-Kunsill 2006/88/KE tal- 24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1), kif adottat permezz tal-Protokoll 1 tal-Ftehim taż-ŻEE, b'mod partikolari l-Artikolu 53 ta' dak l-Att.
   Billi:
   Bid-Deċiżjoni tagħha Nru 225/04/COL tad- 9 ta' Settembru 2004, l-Awtorità ta' Sorveljanza tal-EFTA rrikonoxxiet il-kosta sħiħa tan-Norveġja bħala żona approvata fir-rigward tal-Bonamia ostreae u l-Marteilia refringens.
   
   In-Norveġja informat lill-Awtorità ta' Sorveljanza tal-EFTA b'email fit- 3 ta' Ġunju 2009 li l-infezzjoni bil-Bonamia ostreae instabet fil-gandoffli slavaġ fil-kontea ta' Aust-Agder fin-Nofsinhar tan-Norveġja u li kienet ġiet stabbilita żona ta' kontroll u żona ta' sorveljanza madwar iż-żona affettwata.
   B'ittra datata t- 23 ta' April 2010 (avveniment Nru 554681), in-Norveġja kkonfermat lill-Awtorità ta' Sorveljanza tal-EFTA li l-preżenza tal-Bonamia ostreae fil-gandoffli slavaġ mill-kontea ta' Aust-Agder fin-Nofsinhar tan-Norveġja ma setgħetx tiġi eskluża u, għalhekk, ebda evidenza konklusiva ma setgħet tiġġustifika t-tneħħija taż-żona ta' kontroll u sorveljanza madwar iż-żona relevanti.
   L-Artikolu 53(3) tad-Direttiva 2006/88/KE jipprovdi li fejn l-investigazzjoni epiżootika tikkonferma probabbiltà sinifikanti li ġrat l-infezzjoni, għandu jiġi rtirat l-istatus ta' ħelsien mill-mard tal-Istat Membru, taż-żona jew tal-kompartiment, skont il-proċedura li taħtha kien iddikjarat dak l-istatus. Skont ir-riżultati tal-investigazzjoni epidemoloġika li twettqet min-Norveġja u r-riżultat tad-diskussjonijiet bejn l-Istitut Veterinarju Nazzjonali Norveġiż u l-Laboratorju ta' Referenza tal-Komunità, l-Awtorità ta' Sorveljanza tal-EFTA tqis li l-kundizzjonijiet tad-dispożizzjonijiet għall-irtirar tal-istatus ta' ħelsien mill-mard għaż-żona affettwata ta' Aust-Agder fin-Nofsinhar tan-Norveġja huma sodisfatti.
   Għalhekk, id-Deċiżjoni Nru 225/04/COL għandha tiġi revokata.
   Il-miżuri provduti f'din id-Deċiżjoni huma skont l-opinjoni tal-Kumitat Veterinarju tal-EFTA li jassisti lill-Awtorità ta' Sorveljanza tal-EFTA,
   ADOTTAT DIN ID-DEĊIŻJONI:
   Artikolu 1
   Iż-żoni approvati fir-rigward tal-Bonamia ostreae u l-Marteilia refringens għan-Norveġja huma mniżżla f'lista fl-Anness.
   Artikolu 2
   Id-Deċiżjoni Nru 225/04/COL qed tiġi revokata.
   Artikolu 3
   Din id-Deċiżjoni għandha tidħol fis-seħħ fis-7 ta' Lulju 2010.
   Artikolu 4
   Din id-Deċiżjoni hi indirizzata lin-Norveġja.
   Artikolu 5
   It-test Ingliż biss tad-deċiżjoni hi kkunsidrata bħala awtentika.
   
      Magħmul fi Brussell, is-7 ta’ Lulju 2010.
      
         
            Għall-Awtorità ta' Sorveljanza tal-EFTA
         
         Per SANDERUD
         
            President
         
         Sverrir Haukur GUNNLAUGSSON
         
            Membru tal-Kulleġġ
         
      
   
   
      (1)  ĠU L 328, 24.11.2006, p. 14, u s-Suppliment taż-ŻEE Nru 32, 17.6.2010, p. 1. Din id-Direttiva għadha mhix pubblikata bin-Norveġiż.
   
      ANNESS
      
                  1.
               
               
                  l-kosta sħiħa tan-Norveġja hija żona approvata fir-rigward tal-Marteilia refringens.
                  
               
            
                  2.
               
               
                  l-kosta sħiħa tan-Norveġja hija żona approvata fir-rigward tal-Bonamia ostreae bl-eċċezzjoni ta'
                  
                              —
                           
                           
                              il-kontea ta' Aust-Agder fin-Nofsinhar tan-Norveġja.